open-index/open-wikipedia-markdown huggingface dataset:
Masaryk

**Masaryk** har flere betydninger.

## Mannlige personer
*Tomáš Garrigue Masaryk (1850–1937) – Tsjekkoslovakias første president
*Jan Masaryk (1886–1948) – Tomáš G. Masaryks sønn, politiker, diplomat og utenriksminister
*Herbert Masaryk (1880–1915) – Tsjekkisk maler
*Pavol Masaryk – Slovakisk fotballspiller

## Kvinnelige personer
*Alice Masaryková (1879–1966)
*Anna Masaryková (1911–1996)
*Charlotta Garrigue-Masaryková (1850–1923) – Tomáš G. Masaryks ektefelle
*Olga Masaryková (1891–1978)

## Annet
*Avenida Presidente Masaryk, en viktig gate i Mexico by.
*Patruljebåten «President Masaryk» av den tsjekkoslovakiske orlogsmarinen (*«[[Československé válečné loďstvo]]»*), i bruk i perioden 1930–1939
*1841 Masaryk – en asteroide oppkalt etter Tomáš G. Masaryk
*Masaryk-universitetet (*Masarykova univerzita*) i Brno, Tsjekkia, oppkalt etter Tomáš G. Masaryk
Filmåret 1945

**Filmåret 1945** er en oversikt over lanserte filmer, fødte og avdøde filmpersonligheter i 1945.

## Årets filmer
* Brødrene Østermans huskors  
* The Clock
* De røde enger
* Den allvarsamma leken
* Det vokser et tre i Brooklyn
* Du er min alene
* Forspilte dager
* Fram för lilla Märta
* Hangover Square
* Hjerterdame
* Idel ädel adel
* Jaget
* Kolberg
* Kort møte
* Roma, åpen by
* Sten Stensson kommer till stan
* Trav, håp og kjærlighet
* Tre sønner
* Trøtte Teodor
* Turister i paradiset
* Två människor
* Åskmolnet

## Fødsler

## Dødsfall

## Referanser


## Eksterne lenker
*
Sinsen videregående skole

**Sinsen videregående skole** var en videregående skole Lørenveien 11 i bydel Grünerløkka i Oslo, etablert i 1939. Skolen ble nedlagt i 1990 og avgangsklassene tok sitt siste år ved Bjerke videregående skole. Statens Ressurs- og Voksenopplæringssenter (SRV) overtok byggene til Sinsen videregående skole, og i dag huser byggene Oslo Voksenopplæring Sinsen.

Bygget er tegnet av arkitekt Georg Greve. Skolen har to gymnastikksaler.

## Historie
Skolen stod klar i 1939 utformet som en funkisbygning over fire etasjer. Under krigen ble byggene rekvirert og lagt under Sinzen Kriegslazarett, sammen med blant annet Aker sykehus. En mannskapsbrakke ble oppført ved skolen.

Elevene fikk sin undervisning ved Bryn skole fra 1941 til 1943 og deretter ved Grefsen skole. For å få plass til alle ble også en del private hjem nyttet. Vinteren 1943 ble matsalen ved fabrikken til Per Kure i Frydenbergveien også bruk som undervisningslokale. Britiske tropper inntok skolen etter frigjøringen. Mannskapsbrakken som var bygget, ble demontert og solgt i oktober 1946. 

Russemerket til Sinsen videregående skole var to S'er flettet inn i hverandre som et paragraftegn.

Fra 1982 fikk Voksengymnaset, Sinsen plass i bygget med undervinsing innen allmennfaglig studieretning for voksne elever. ), som ble opprettet 1958 som Oslo kveldsrealskole og gymnas. Sinsen videregående 

Skolen ble nedlagt 1990, og bygget ble overtatt av Statens ressurs- og voksenopplæringssenter. Siden 2005 er det fortsatt voksenopplæring ved skolen under navnet Oslo Voksenopplæring Sinsen.

## Kilder
* Oslo byleksikon: om Sinsen videregående skole 
* http://www.sinsen.oslovo.no: ''Kort om skolen''
*
Bjørn Thevik

**Bjørn Thevik** (født 7. mars 1977) er en norsk jazzbassist (kontrabass/elbass/synthesizer). Han spiller i band som Dinosau og Piim.

## Diskografi
* "Introitus", solo album (Atterklang 2013)
* *A Little Crime* (Propeller Recordings 2007)
* *Shockadelica: 50th Anniversary Tribute To The Artist Known As Prince* (C+C Records 2008) – låtbidrag
* *Fisk No.1: News from Norway* (2007)
* *Fisk #2: News from Norway* (2007)
* *Baby Hey* (single) (Propeller Recordings 2007)

## Eksterne lenker
* www.thevik.no
Karl Gotthelf von Hund

Baron **Karl Gotthelf von Hund und Altengrotkau** (født 1722, død 1776) var en tysk frimurer og grunnleggeren av høygradsystemet den strikte observans.

## Referanser
Flamingokvintetten

**Flamingokvintetten** er et svensk danseband dannet i 1960 i Partille i Sverige.

## Historie

Orkesteret ble dannet 1957 av Hasse Carlsson og Gunnar Karlsson under navnet Tutti Frutti Boys. I 1960 skiftet bandet navn til Flamingokvintetten. Med fra start var Gunnar Karlsson, Hasse Carlsson, Bjarne Lundqvist, Dennis Janebrink og Calle Nilsson.

## Diskografi

*1967: *Harrli harrlå*
*1968: *Jag går ut med hunden*
*1969: *Chin Chin*
*1970: *1:an*
*1972: *2:an*
*1972: *3:an*
*1973: *4:an*
*1974: *5:an*
*1975: *6:an*
*1976: *7:an*
*1977: *Singel LP*
*1977: *8:an*
*1978: *9:an*
*1979: *10:an*
*1980: *11:an*
*1981: *12:an*
*1982: *13:an*
*1983: *14:an*
*1984: *En vän du kan väcka mitt i natten*
*1985: *16*

*1986: *Flickan från Heidelberg*
*1985: *18*
*1989: *19*
*1989: *20*
*1992: *21*
*1993: *Samma tid samma plats*
*1996: *Favoriter*
*1997: *Lata dagar med dig*
*2000: *Da Capo*
*2001: *Amor*
*2004: *Sommarfavoriter*
*2007: *De första 45 åren*
*2007: *I mina drömmar*
*2007: *20 klassiker*
*2008: *Bästa*
*2010: *Tack & förlåt*
*2012: *Den här sången...*

## Referanser


## Eksterne lenker
* 
*
Industriteknikk

**Industriteknikk** er bruk av råstoffer eller materialer i en produksjonsprosess som fremstiller fabrikkens produkter. Administrasjon og drift av næringsvirksomhet, i dette tilfellet produksjon, krever bruk av økonomiske, tekniske og arbeidsmessige ressurser. Industrialisering er en kontinuerlig prosess med endringer i måten produksjonen skjer på.

## Produksjon
Produksjon er den bearbeidningsprosessen som skjer for å fremstille industriprodukter. Den kan skje ved manuelle arbeidsoperasjoner, ved mekaniserte produksjonsprosesser og ved bruk av automatiserte prosesser som styrer produksjonen helt eller delvis automatisk.

## Håndtering
Mellom produksjonstrinnene håndteres bedriftens materialer og produkter manuelt eller ved bruk av tekniske hjelpemidler. Oppbevaring og transport skjer på den måten som tjener hensynet til drift og sikkerhet best mulig. Bruk av hjelpemidler som magasiner, transportører, roboter e.l. gir halv- eller helautomatisk drift av transport og håndtering.

## Markeder
Industribedrifter gjør ofte bruk av varemesser når de skal promotere eller selge sine produkter.

## Se også
* Fluidteknikk
* Industripneumatikk
* Kybernetikk
* Masseproduksjon
* Produksjonsteknikk
* Teknisk innretning

## Eksterne lenker
* Produksjons- og industriteknikk
Stacey Cook

**Stacey J. Cook** (født 3. juli 1984 i Truckee, California) er en amerikansk alpinist. Hun har spesialisert seg innen fartsdisiplinene (utfor og Super-G).

Hun debuterte i verdenscupen 30. januar 2004 under utforrennet i østerrikske Haus im Ennstal. Det tok imidlertid ytterligere ett og et halvt år før hun tok sine første poeng i verdenscupen.

I starten av sesongen 2005/06 tok Cook overraskende 10.- og 8.-plass i sesongens første utforrenn i Lake Louise, og kvalifiserte seg dermed til OL 2006 i Torino. Hun greide imidlertid ikke å følge opp de gode resultatene, og ble satt ut av verdenscuplaget. Først i begynnelsen av sesongen 2006/07 fikk hun igjen en plassering blant de ti fremste, med en fjerdeplass i utforrennet i Lake Louise. Per februar 2009 er dette hennes fremste plassering.

## Meritter

### OL
* Torino 2006: 19.-plass i utfor, 23.-plass i storslalåm
* Vancouver 2010: 11.-plass i utfor

### VM
* Åre 2007: 16.-plass i utfor
* Val-d’Isère 2009: 9.-plass i utfor, 16.-plass i superkombinasjon, 22.-plass i super-G

### Verdenscupen
* Fire plasseringer blant de ti fremste

## Eksterne lenker
* 
*
Vannvei

En **vannvei** er enhver seilbar elv, innsjø, havstrekning eller kanal som kan brukes til samferdsel. For at en vannvei skal regnes som seilbar må den tilfredsstille flere kriterier:

* Vannveien må være dyp nok for dypgangen til fartøyene som bruker den;
* Vannveien må være bred nok til at fartøyene som bruker den kan passere;
* Vannveien må være fri for hindringer som fosser og stryk, eller ha en vei rundt dem (som sluser og båtheiser);
* Strømmen i vannveien må være svak nok til at fartøyene kan bevege seg mot den.

Fartøyer som bruker vannveier varierer fra små prammer til enorme havgående tankskip og cruiseskip.

## Kanaler
Kanaler er vannveier som er bygget for å gi en ny transportrute for fartøyer (i motsetning til å forbedre en naturlig vannvei langs den eksisterende traseen). Til å begynne med ble kanaler bygget hovedsakelig for små fartøyer trukket av hester eller andre trekkdyr. I dag blir større kanaler bygget for å muliggjøre passering av store havgående fartøyer (se skipskanal).

## Se også
*Farvann
Jeff Scott Soto

**Jeff Scott Soto** (født 4. november 1965 i Brooklyn, New York) er en amerikansk vokalist som har gitt ut plater med Yngwie Malmsteen, Axel Rudi Pell og bandet Talisman, foruten soloplater. Han var også vokalist for Journey på 2006-2007 turneen etter at Steve Augeri måtte trekke seg grunnet stemmeproblemer.

## Diskografi
;Soloalbum
* 1994 – *Love Parade*
* 2002 – *Holding On* (EP)
* 2002 – *Prism*
* 2003 – *JSS Live at the Gods* (live)
* 2004 – *Believe in Me* (EP)
* 2004 – *Lost In The Translation*
* 2006 – *Essential Ballads*
* 2009 – *Beautiful Mess*
* 2009 – *One Night in Madrid (live)*
* 2010 – *Live at Firefest 2008*
* 2012 – *Damage Control*
* 2015 – *Inside the Vertigo*

;Panther
* 1986 – *Panther*

;Talisman
* 1990 – *Talisman* 
* 1993 – *Genesis*
* 1994 – *Humanimal Part II* 
* 1994 – *Humanimal* 
* 1994 – *Five out of Five (Live in Japan)* 
* 1995 – *Life*
* 1996 – *Best of... (samlealbum)* 
* 1996 – *BESTerious (samlealbum)* 
* 1998 – *Truth* 
* 2001 – *Live at the SRF 2001* 
* 2003 – *Cats and Dogs*
* 2005 – *Five Men Live*
* 2006 – *7*

;Takara 
* 1993 – *Eternal Faith*
* 1995 – *Taste of Heaven*
* 1998 – *Eternity: Best of 93 – 98* (samlealbum)
* 1998 – *Blind in Paradise*

;Human Clay
* 1996 – *Human Clay* 
* 1997 – *u4ia*
* 2003 – *Closing the Book on Human Clay*

;Axel Rudi Pell
* 1992 – *Eternal Prisoner* 
* 1993 – *The Ballads*
* 1994 – *Between The Walls* 
* 1995 – *Made In Germany* (konsertalbum)
* 1996 – *Black Moon Pyramid* 
* 1997 – *Magic*

;Humanimal
* 2002 – Humanimal
* 2002 – Find My Way Home E.P.

;Yngwie Malmsteen
* 1984 – *[[Rising Force]]* 
* 1985 – *[[Marching Out]]* 
* 1996 – *[[Inspiration]]*

;Andre
* 1988 – *Kuni – Lookin' For Action*
* 1989 – *Kryst the Conqueror* – *Deliver Us from Evil* 
* 1990 – *Eyes – Eyes*
* 1991 – *Skrapp Mettle – Sensitive*
* 1993 – *Biker Mice From Mars – Original Soundtrack*
* 1993 – *Eyes – Windows Of The Soul*
* 1994 – *Gary Schutt – Sentimetal*
* 1997 – *The Boogie Knights – Welcome To The Jungle Boogie*
* 2001 – *Steel Dragon – Rock Star* Original Movie Soundtrack (Various Artists)}
* 2004 – *Edge of Forever  –  Feeding The Fire*
* 2005 – *Soul Sirkus – World Play*
* 2007 – *Redlist – Ignorance*
* 2007 – *Jorge Salán – Chronicles of an Evolution*
* 2007 – *Tempest – Bring'em on*
* 2008 – *We Wish You A Metal Christmas*

## Referanser


## Eksterne lenker
* 
* 
*
Dønski

**Dønski** er et område sørvest i Gjettum postområde, vest i Bærum. Navnet kommer fra «Døn», av norrønt ’’dynjandi’’, som betyr «den som drønner eller lager dump/sterk lyd» (gjerne brukt om lyden fra en elv eller foss). «Ski» kommer av norrønt «skeid», som betyr langstrakt hevelse eller rygg i terrenget, vanligvis i dyrket mark. Området grenser i nord og nordvest mot områdene Rud og Hauger, adskilt av Bærumsveien, i vest av Franzefoss Bruk, Haug/Kirkerud og Emma Hjort, i sørøst mot Levre, i nordøst av Evje og i sør av liene ned mot Hamang og Sandvika. Terrenget er kupert med flere små topper, hvor høyeste punkt er Dønskitoppen på ca. 85 moh. og laveste punkt er ca. 40 moh.

Dønski er hovedsakelig et boligområde med småveier og lite gjennomgangstrafikk. Det finnes ingen industri på området, som består hovedsakelig av eneboliger og rekkehus, med et fåtall lavblokker. Fire av blokkene er unike i Norge ved at de er horisontalt delt med to gateadresser, og flesteparten av leilighetene går over to eller tre etasjer. Blokkene har således mange små trappeoppganger i stedet for få store. Det finnes en nærbutikk, to bo- og behandlingssentere og et sykehjem der. Institusjonene Bærum sykehus, Martina Hansens Hospital og Marie Plahtes Minde ligger i grenseområdet mellom Dønski og Evje, men adkomsten er gjennom Dønski. Området sogner til Levre barneskole, hvor også Rud barnehage ligger, med en avdeling på Helgerud i tillegg. Det er ytterligere én kommunal og to private barnehager. En videregående skole er lokalisert her - Dønski videregående skole. 

Det er noen mindre bekker som stammer fra avrenning, hvorav den største, Dælibekken, har sitt utløp i Sætertjernet ved Kolsåstoppen. I den nordøstre delen av området ligger den åpen mot Hauger langs en tur-/gangvei, men er lagt i rør i den nordvestre delen langs Bærumsveien ned mot Sandvikselva. Tidligere ble den kalt *Vebekken*, og utgjorde da den «grensen» mot Rud og Hauger som nå er blitt erstattet av Bærumsveien.

## Referanser
Bruno Kernen (1961)

**Bruno Kernen** (født 25. mars 1961 i Schönried i kantonen Bern) er en tidligere sveitsisk alpinist.

Han kjørte i verdenscupen fra 1982 til 1986. I løpet av karrieren hadde han 22 plasseringer blant de 10 beste. Det beste resultatet kom i 1983, da han vant utforrennet under Hahnenkammrennene i Kitzbühel.

Bruno Kernen har en navnebror som også var alpinist. Denne fjerne slektningen ble i tyskspråklige TV-sendinger ofte omtalt som *Bruno Kernen II*.

Kernen driver et hotell på hjemstedet sammen med familien.

## Referanser


## Eksterne lenker
* 
* Hjemmeside til Kernens familiehotell, Hotel Kernen Schönried-Gstaad
Lausdans

**[[Lausdans]]**, **eismal ** (alene) eller **halling**, er en gammel folkedanstype som utøves i Norge. Ordet lausdans viser at danseren eller danserne er «lause» og danser alene, i motsetning til pardans som springar. Lausdansen går ofte inn som en deltur i tradisjonell springar og gangar. *Laus* kunne ha sine lokale former på samme måte som en finner Vestlandsspringar, Valdresspringar, Nordlandsspingar, men en antar at slik den ble danset i Hallingdal ble mest vanlig fra 1800-tallet. Dette kan kanskje forklare at dansen gjerne blir kalt *laus* i Hallingdal og Valdres, men *halling* i de fleste andre dalføre. 

Sommeren 2009 oppstod en avisdiskusjon om hvorvidt *laus* er en særegen dans fra Hallingdal, eller om *laus* er en mer generell dans fra flere kanter av landet. Med kun referanse til navnet hevder Språkrådets formann Sylfest Lomheim at «Lausen er fra Hallingdal».

En nært beslektet danseform er irsk reel. Lausdans er ei tevlingsgrein under Landskappleiken. 
## Utførelse

Lausdansen har blitt oppfattet som en ren mannfolkdans, men det finnes eksempler på at også jenter har danset og gjort det bra i konkurranser. Noen av dem, slik som Rande-Ambjørg, var så flinke til å danse at de målte seg med de beste mannlige danserne. De som danset var ofte yngre frikarer som målte krefter med hverandre, og ikke minst godkarer – karer som danset for å vise seg frem for jentene. 

Dansen har blitt fremført litt forskjellig i de ulike dalførene, men rekkefølgen på turene er nokså lik. Danseren begynner med noen lette springsteg før han tar mer avanserte godkarsstykke, som å slå stiften, gå på hendene med sprett tilbake til stående, og mer avanserte turer som *korketrekkaren*, *nakkespretten* (rulle tilbake mot nakken for så å sprette opp i stående), *hoppe over leggen* (heldehopp) (bruke den ene hånda og en legg som «hoppetau)», *kaste over geita*, *kruking* (sitte nede med benspark – «kosakkdans») og så videre. 

Klimaks i dansen er hallingkastet, der målet er å spenne ned en hatt fra en kjepp. De sprekeste danserne har nådd nesten fire meter opp på de høyeste kasta. 

Stilmessig har det blitt påpekt at dansestilen er lik mange lignende mannsdanser i andre verdensdeler, slik som capoeira, reel fra Skottland og Irland, og i nyere tid breakdance. Det er også blitt vanlig at yngre lausdansere har møtt og konkurrert med dansere fra disse stilartene.

Under Eurovision-finalen i Moskva 2009 deltok dansegruppa ''Frikar'' med laus.

## Referanser


## Litteratur
*Gullik Kirkevoll: *Tak og vendingar i lausdansen*, Årbok for Valdres historielag 1971.

## Eksterne lenker
* Hallingdans på Norsk Folkemuseum på YouTube
* Valdresspringar på Norsk Folkemuseum på YouTube
* Martin Myhr danser laus på YouTube
* Dykk i arkivet – Bygdedansar frå Buskerud amt/halling av Folkemusikksenteret i Buskerud på Facebook
* Institutt for musikkvitenskap om ''laus''
* Valdres historielag
Amadeus (navn)

**Amadeus** er et mannsnavn med opprinnelse i latinske *amare*, «å elske», og *deus*, «gud».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Wolfgang Amadeus Mozart (1756–1791), østerriksk komponist
* Karl Amadeus Hartmann (1905–1963), tysk komponist

## Referanser


## Eksterne lenker
*
Kilian Albrecht

**Kilian Albrecht** (født 1973) er en østerriksk tidligere alpinist som fra 2006 representerte Bulgaria.

Han var i mange år Østerrikes beste slalåmkjørere. I løpet av karrieren sikret han seg to andreplasser i verdenscuprenn i slalåm:

* 2001 i Sestriere bak Hans Petter Buraas
* 2002 i Kitzbühel bak Rainer Schönfelder 

Under OL 2002 i Salt Lake City kom han på fjerdeplass, bare fire hundredels sekund bak Benjamin Raich.

Etter sesongen 2004/05 fikk han ikke plass på Østerrikes landslag. I desember 2006 fikk Albrecht innvilget bulgarsk statsborgerskap og representerte deretter Bulgaria. Under VM 2007 i Åre ble han nr. 13 i slalåm. Han ble nummer 20 i slalåm i Vinter-OL 2010.

## Eksterne lenker
* 
* Kilian Albrechts hjemmeside
Peter Roth

**Peter Roth** (født 30. januar 1961 i Berchtesgaden) er en tysk tidligere alpinist. Mellom 1981 og 1994 vant han seks tyske mesterskap i utfor, slalåm og storslalåm. I verdenscupen var han aktiv fra 1980 til 1994, og tilhørte i flere sesonger Tysklands fremste slalåmkjørere.

## Verdenscupseire

## Referanser


## Eksterne lenker
*
Sanni Leinonen

**Sanni Leinonen** (født 8. november 1989 i Siilinjärvi) er en finsk alpinist. Hun har spesialisert seg i disiplinene slalåm og storslalåm. Tvillingbroren Kalle Leinonen har gjort karriere som freestylealpinist.

Den 3. februar 2006 deltok hun i sitt første renn i verdenscupen, storslalåmrennet i Ofterschwang. Sine første verdenscuppoeng tok hun 11. november 2006 i Levi. Hennes foreløpig beste plassering er en 10.-plass fra 29. desember 2006 i Semmering.

Leinonen deltok i VM 2007 i Åre, der hun var med på å ta fjerdeplassen for Finland i lagkonkurransen. Hun deltok også for Finland under Vinter-OL 2010 og oppnådde en 30.-plass i storslalåm som beste resultat.

## Meritter
(per 14. februar 2009)

**Verdenscup**
* Èn plassering blant de ti beste

**Verdensmesterskap**
* Åre 2007: 4.-plass i lagkonkurransen, 30.-plass i slalåm, 31.-plass i storslalåm
* Val-d’Isère 2009: 11.-plass i slalåm, 21.-plass i storslalåm

## Referanser


## Eksterne lenker
* 
* Sanni Leinonens hjemmeside  (finsk)
Vikas Swarup

**Vikas Swarup** (født 1963) er en indisk diplomat og forfatter, som i 2005 skrev bestselgeren *Q and A* (= Questions and Answers, norsk tittel: *Gutten som hadde svar på alt*), en roman om en fattig indisk kelner som blir arrestert etter å ha vunnet en milliard rupi i et quizshow. 

Boken, som er oversatt til 30 språk, ble filmatisert gjennom *[[Slumdog Millionaire – Han som hadde svar på alt]]*.

## Referanser


## Eksterne lenker
*
Preah Pithu

**Preah Pithu** (khmer: ប្រាសាទព្រះពិធូ) er en gruppe på fem templer i Angkor, Kambodsja, som ligger i Angkor Thom  nordøst for  Elefantterrassen. Selv om templene ofte refereres til som én gruppe var dette sannsynligvis ikke tanken da de ble bygget. Templene identifiseres av bokstaver: T,U,V,W og X. X er buddhistisk, de andre hinduistiske. De to eldste templene, T og U, ble bygget under kong Suryavarman II, det yngste under kong Jayavarman VIII. 

Templene er ikke restaurerte i moderne tid, men mange av utskjæringene er fortsatt i god stand. 

## Kilder
* Freeman, Michael og Jacques, Claude (1999): *Ancient Angkor*. River Books. ISBN 0-8348-0426-3.
Jimmy Cochran

**James «Jimmy» Cochran** (født 29. mai 1981 i Burlington) er en amerikansk alpinist. Han har spesialisert seg innen disiplinene storslalåm og slalåm, og kommer fra Cochran-familien i Vermont, som har frembrakt flere alpinister i verdensklassen. Han er sønn av Bob Cochran, og Marilyn Cochran, Barbara Ann Cochran og Lindy Cochran er tanter av ham. Også kusinen Jessica Kelley tilhører det amerikanske alpinlandslaget.

Han debuterte i verdenscupen 23. november 2003, i storslalåmrennet i Alta Badia.

Han plukket sine første verdenscuppoeng 19. desember 2004 (14.-plass i storslalåm i Alta Badia), men han har bare unntaksvis greid å kvalifisere seg til finaleomgangen. Hans hittil beste resultat er en sjuendeplass, en plassering han oppnådde i storslalåmrennet i Kranjska Gora 21. desember 2005. I denne disiplinen oppnådde han en 12.-plass under OL 2006 i Torino, og under VM 2009 i Val-d’Isère ble han nr. 10 i slalåm, med beste omgangstid i finaleomgangen.

Cochran er hittil blitt amerikansk mester tre ganger (storslalåm 2004, slalåm 2004 og 2007).

## Referanser


## Eksterne lenker
*
Ulrike Gräßler

**Ulrike Gräßler** (født 17. mai 1987 i Eilenburg, Landkreis Nordsachsen) er en tysk skihopper.

Under VM 2009 i Liberec (Tsjekkia), tok hun sølv i historiens første VM-hopprenn for damer, bak amerikanske Lindsey Van og foran norske Anette Sagen.

Gräßler har vært spesielt framgangsrik i sommerhopprenn på plast, med sju av 15 kontinentalcupseire på det underlaget. Hun vant også sommersammendraget i kontinentalcupen både i 2008 og 2009. Hun representerer skiklubben i Klingenthal, hvor Heinz Wosipiwo og Henry Glaß er med i trenerteamet.

Under VM på ski 2011 i Holmenkollen kom hun på 19. plass i normalbakke. Daniela Iraschko vant dette rennet, foran Elena Runggaldier og Coline Mattel.

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
* 
* 
* Ulrike Gräßler hos VSC Klingenthal
Tjærepapp

En **tjærepapp** er tykk type papp som er innsatt med tjære. Gir et vann- og vindtett papir som slipper gjennom fuktighet. Den kan anvendes som bygningspapp, som for eksempel til takpapp.
Fru Inés

***Fru Inés*** er en roman av den norske forfatteren Amalie Skram, utgitt i 1891. Romanen ble først utgitt sammen med noen noveller under tittelen *Kjærlighed i Nord og Syd*.

Romanen regnes blant Skrams ekteskapsromaner, sammen med *[[Constance Ring]], [[Forraadt]]* og *[[Lucie (roman)|Lucie]].* Hovedpersonen *Inés* er spansk, gift med en «rik, brutal og pervers gammel svenske»; paret bor i Konstantinopel. Inés søker å forstå sin egen kvinnelighet og seksualitet, særlig sin manglende evne til seksuell nytelse. Romanen karakteriseres som «den dristigste og også dystreste utforskningen av frigiditetens årsaker og av den kokette kvinnens følelsesliv». Et forhold som hun innleder til en ung engelskmann fører henne ikke videre, men ender tvert imot med begges død.

Selv om det finnes skjematiske trekk ved romanen, regnet Skram den selv blant sine fineste bøker. 

## Referanser


## Eksterne lenker
* Utgaven fra 1891 | 1995 hos Nasjonalbiblioteket
Nordisk Uke

*Nordisk Uke*' (*Nordisk Vecka*) er et sosialt og faglig studentarrangement som arrangeres elleve ganger i året, ved de fleste nordiske universiteter som har fullverdig juristutdanning. Nordisk Uke arrangeres i tilknytning til årsballet i regi av Juristforeningen ved universitetet. Til uken blir representanter fra de andre Juristforeningene invitert til et faglig så vel som sosialt arrangement. Hver uke har et overordet juridisk tema som den faglige delen av uken knyttes opp mot. 

For deltakere fra Oslo er arrangementet organisert slik at Juristforeningen dekker deltakeravgiften for inntil tre reisende til hver av de andre ukene.

Det overordnede ansvaret for arrangeringen av de Nordiske Ukene ligger hos Det Nordiska Sekretariatet der hver foreningen er representert av en representant (internasjonal sekretær) samt en President og Visepresident. De internasjonale sekretærene velges lokalt av hver forening. Presidenten og Visepresidenten velges av int.sekene på et int.sek-møte som finner sted på høstsemesteret. Funksjonstiden til representantene er ett år.

I tillegg til de Nordiske Ukene arrangeres det hvert år mot slutten av sommerferien en Culpa Cup som er en slags mini-Nordisk Uke. Ansvaret for arrangeringen av dette går på rundgang mellom de ulike landene. Culpa Cup var henholdsvis arrangert av Island i 2014, Danmark i 2015, Norge i 2016 og Sverige i 2017. 2018s utgave vil finne sted i Finland.

## Oppbygning
Nordisk Uke varierer fra sted til sted, men det er visse gjennomgangselementer. En Nordisk Uke varer i hovedsak fra onsdag til søndag. Unntak fra dette må godkjennes på Int.sek-møtet. Unntak er gjort for Island (der ballet alltid arrangeres den 16. februar og uken legges opp rundt dette) og Lex Codex (der ballet alltid arrangeres på fredag). Jevnt over har en Nordisk Uke følgende oppbygning:
* Tirsdag:
** preparty for tidlig ankomne

* Onsdag:
** Velkomst og hyttetur
* Torsdag:
** Forelesninger og fest
* Fredag:
** Forelesning og sittning (halvformell middag med mye sang)
* Lørdag:
** Medaljeseremoni og årsfest
* Søndag:
** Sillis (avslutningsfrokost)

## Arrangementsteder
* Bergen (uke 4), 
* Århus (uke 6)
* Orator/Reykjavík (uke 8)
* Lex/Åbo (uke 11)
* Pykälä/Helsingfors (uke 16)
* Uppsala (uke 39)
* Codex/Helsingfors (uke 40)
* Oslo (uke 42)
* Artikla/Rovaniemi (uke 43)
* Justus/Vasa (uke 45)
* Stockholm (uke 48). 

## Eksterne lenker
*
Vytautas

**Vytautas** er et litauisk mannsnavn dannet av litauiske *vyti*, «jage bort», eller *vyd*, «se», og *tauta*, «folk».

*Witold* og *Witołd* er polske former av navnet.

## Utbredelse
*Vytautas* er det nest vanligste mannsnavnet i Litauen, etter *[[Jonas]]*.

|}

## Kjente personer med navnet
Personene i listen er ordnet kronologisk etter fødselsår.
* Vytautas den store av Litauen (ca. 1350–1430), litauisk hersker
* Vytautas Landsbergis (f. 1932), litauisk politiker
* Vytautas Kernagis (1951–2008), litauisk musiker
* Vytautas Kupsys, litauisk skuespiller

## Annen bruk av navnet
* Vytautas Magnus-universitetet, litauisk universitet grunnlagt i 1922

## Referanser


## Eksterne lenker
*
Usbekistans islamistiske bevegelse

**Usbekistans islamistiske bevegelse** (usbekisk:  Ўзбекистон Исломий Ҳаракати; *O'zbekiston islomij harakati*) også kjent under navnet **Islamic Movement of Uzbekistan** (noen ganger forkortet til **IMU**) er en militant islamistisk gruppe som ble grunnlagt i 1998 av den tidligere sovjetiske fallskjermjegeren Juma Namangani sammen med den islamske ideologen Tahir Yuldashev. Da gruppen ble dannet var hovedmålet å styrte president Islam Karimov som var president i Usbekistan og deretter skape en islamsk stat under det muslimske sharia-lovverket. 

Organisasjonen opererte hovedsakelig fra baser som lå i Tadsjikistan og i de Taliban-kontrollerte områdene i Nord-Afghanistan. IMU lanserte en rekke bombeangrep i det sørlige Kirgisistan i 1999 og 2000. Men i 2001 ble IMU for det meste ødelagt mens de kjempet sammen med Taliban mot de USA-ledede koalisjonsstyrkene i Afghanistan under krigen mot terror. 

Mens de slåss i Afghanistan ble flere av gruppens høytstående kommandanter drept og resten flyktet til Pakistan der de har slått seg sammen med andre grupperinger som har som mål å styrte den pakistanske regjeringen.

Til tross for restene av organisasjonen har vært driftsmessig inaktivt siden 2001 så blir IMU fortsatt sitert som en terrortrussel av flere regjeringer både innenfor og utenfor regionen. Gruppen har blant annet vært delaktig i terrorisme i Usbekistan, Borgerkrigen i Afghanistan (1996–2001) og krigen mot terrorisme som begynte i 2001.

## Se også
* Tohir Yo'ldosh
Thiệu Trị

**Thiệu Trị**, *Nguyen Mien Tong* (født 16. juni 1807 i Huế, død 4. november 1847 samme sted) var en vietnamesisk keiser av Nguyen-dynastiet. Han regjerte etter faren Minh Mạngs død, fra 14. februar 1841 og fram til sin egen død 4. november 1847.

I hans regjeringstid økte konfliktene med de europeiske landene, særlig Frankrike. Dette skyldtes ofte den dårlige behandlingen de kristne misjonærene i Vietnam ble utsatt for, men også på grunn av Frankrikes forsøk på å utvide som innflytelse i området. I 1845 brøt det nesten ut kamper med vietnamesiske fartøyer og den USA-amerikanske fartøyet USS «Constitution» da denne prøvde å hente ut den franske misjonæren Dominique Lefebvre.

Da den franske flåten 23. mars 1847 ødela en rekke av de båtene som lå i havnen i Danang, ble Thiệu Trị så provosert han beordret alle kristne i landet skulle henrettes. han døde imidlertid selv før ordren ble iverksatt og ble etterfulgt av sin sønn Nguyen Hong Nhiem i 1847 med keisernavnet Tự Đức. Den yngre sønnen ble valgt til tronfølger av faren foran sin eldre bror da han var hardere mot de kristne misjonærene enn broren.

## Eksterne lenker
* 
* Thieu Tri
Søvndagen

**Den internasjonale søvndagen** arrangeres hvert år både for å feire søvnen og for å sette søkelyset på de utfordringer og problemer søvnmangel og sykdommer relatert til dette, kan ha for samfunnet.

Søvndagen i 2010 faller på 19. mars. Overgangen fra vintertid til sommertid utfordrer en rekke mennesker med søvnmangel. Søvnkvalitet og hvor mye søvn man får er viktig. Hensikten med arrangementet er sette fokus på søvnproblemene og oppfordre til forskning på dette området.

Den internasjonale søvndagen arrangeres av World Association of Sleep Medicine (WASM).

## Eksterne lenker
* WASM
Scott McDonald

**Scott Douglas McDonald** (født 1983) er en australsk fotballtrener og tidligere fotballspiller som er hovedtrener for Gold Coast Knights FC.

McDonald staret karrieren i lokale klubber i Melbourne og debuterte i den australske ligaen med klubben Gippsland Falcons da han var bare 14 år, noe som gjorde han til den yngste debutanten i ligaens historie. 

Han kom til  som trainee i 2001, hvor han imidlertid bare fikk starte i en kamp og hadde to kamper som innbytter. Han ble deretter lånt ut til først  og deretter  hvor han fikk kamptrening. Da kontrakten med Southampton gikk ut, tegnet han en månedlig rullerende kontrakt med Wimbledon.

Etter han kom til den skotske eliteserien skjøt karrieren fart, først fire sesonger i , og deretter i Celtic.

McDonald debuterte på Australias herrelandslag i fotball i kamp mot  22. februar 2006 i en kvalifiseringskamp i Asiamesterskapet. Han hadde tidligere spilt på både U17, U19 og U23- landslagene, og deltok i undomsverdensmesterskapet i 2003. Inntil dette tidspunktet var han også berettiget til å spille på , da begge foreldrene er av skotsk herkomst. Han har deltatt for Australia i kvalifiseringskampene til VM i fotball 2010.

## Referanser


## Eksterne lenker
*
Hi-Fi Klubben

**HiFi Klubben** er en kjede av elektronikkbutikker, med fokus på Hi-fi og fjernsynsapparater.

## Historie
Kjeden ble startet i Danmark i 1978 av Peter Lyngdorf i Århus. Han begynte selv å importere produkter fra en rekke produsenter, først Cerwin Vega høyttalere. Fra starten av var det kun mulig å kjøpe produkter via postordre, direkte fra lager. På grunnlag av responsen åpnet han så demorom i Århus og København hvor man kun fikk lytte på produktene, ikke kjøpe dem, de ble sendt fra lager direkte til kunden. 

Interessen for kjeden spredde seg slik at både nordmenn og svensker reiste til Danmark for å handle. I Sverige ble NAD Svenska AB startet opp i 1982 med et sortiment på 15 NAD produkter. Fire år senere, i 1986, ble navnet forandret til Sveriges Hi-Fi Klubb og sortimentet utvidet betraktelig. Danmarks Hi-Fi Klubb begynte etterhvert å få mange medlemmer med postadresse i Norge, og i 1987 åpnet Danmarks Hi-Fi Klubb i Oslo. Peter Lyngdorf kjøpte lageret til Erling Neby AS og overtok agenturene. Også den danske kjeden Audioscan ble kjøpt opp i 1989, og flere andre agenturer kom til. Alle varer gikk etterhvert fra et sentral lager i Danmark direkte til de skandinaviske butikkene. Omsetningen i Norge økte fra ca 20 millioner i 1987 til over 100 millioner i 1993, mens antall butikker ble utvidet til mer enn 10 utover på 90-tallet. På 90-tallet hadde Hi-Fi Klubben en svært liten administrasjon samt stor grad av egeninnsats rundt alle deler av driften av konseptet. Hver butikk hadde også egen serviceavdeling. 

Per desember 2016 har HiFi Klubben 101 butikker i Danmark, Norge, Sverige, Tyskland og Nederland.

## Referanser


## Eksterne lenker
*
Patrick Shaw Iversen

**Patrick Shaw Iversen** (født 1958) er en amerikansk-norsk fløytist, kjent fra flere plateutgivelser. Han er musiker/komponist/produsent og en av de få fløytistene i Norge som arbeider med jazz/elektronika og improviserte musikkformer. Med grunnlag i den klassiske musikken ble han, etter 6 år med klassiske studier, trukket inn i jazzen og den improvisatoriske musikken allerede på̊ syttitallet. Men behovet for å kunne inkorporere en annerledes musikalsk tankegang inn i hans egen måte å spille fløyte på fikk han til å tilbringe flere år i Indonesia hvor han arbeidet med den vest- javanesiske gamelanmusikken, en musikkform som utfordrer til en annerledes musikalsk tenkning i forhold til tid, rom og frasering.

Han har siden sin debut i 1977 samarbeidet på utgivelser med Oslo-musikerne Sidsel Endresen (spesielt *Undertow*, 2001), Arild Andersen, Nils Petter Molvær, Bugge Wesseltoft, Audun Kleive og Søyr. I de tidlige 90-årene ledet han besetningen Bugge Wesseltoft piano, Carl Morten Iversen bass, Pål Thowsen trommer og Tore Brunborg saks. Han var i Inga Juuso group med Steinar Raknes bass og Espen Aalberg trommer (2005). Den senere tid (2006) har han figurert i kvartetten Gamelan Shockbreaker med  Arve Henriksen, Pål Nyhus (DJ Strangefruit) og Peter Baden trommer. Han har også skrevet teatermusikk, for Boreas Teater og Beaivvás Sámi Teáhter. 

Han er del av det indonesiske musikerkollektivet "SambaSunda” på Vest-Java/Indonesia og produserer samarbeidsprosjekter mellom norske og indonesiske musikere. Han har skrevet musikk for dans, teater og film, skrevet bestillingsverk for Oslo World (2006), CODA. Oslo International Dance Festival (2015) og har utgitt, produsert og medvirket på̊ en rekke cd – utgivelser.

## Utmerkelser
* Statens kunstnerstipend 1990
* Statens Kunstnerstipend 2021

## Utgivelser
* *Querschnitt Berlin* (1979)
* *Mountain tasting* (Veps, 1986)
* *Floating islands* (Curling Legs, 1998).  Med Audun Kleive og Paolo Vinaccia.  Egne komposisjoner, inspirert av studiereise til Indonesia og andre fjerne strøk.
* *Sidsel Endresen/Undertow* (Jazzland, 2000) med Audun Kleive og Roger ludvigsen
* *On/Off* (Jazzland, 2003).  Med Raymond C. Pellicer
* Váimmu Ivnnit/Patterns Of The Heart (DAT, 2008) Inga Juuso, Steinar Raknes, Peter Baden, Kenneth Ekornes
* *Gilsi* (DAT, 2012) med Inga Ravna Eira, Biret Risten Sara, Ravna Guttormsen og Kenneth Ekornes
* *Čuollogeađgi /The Silhouette Stone (*Davvi Girji, 2015) med Inga Ravna Eira, Sara-Marielle Gaup Beaska, Lemet Ante Buljo, Karl Oluf Wennerberg
* Eanan Gamáda/Earth Shaking (Ok World Rec, 2020) Ingá-Máret Gaup-Juuso, Harpreet Bansal, Aleksander Kostopolous

## Referanser


## Eksterne lenker
* 
*
Spilleren

***Spilleren*** (russisk: Игрок &ndash; *Igrok*) er en roman skrevet av den russiske forfatteren Fjodor Dostojevskij, publisert i 1866. Under romanens tilblivelsesprosess led forfatteren av fattigdom som et resultat av blant annet spillegalskap, og forleggerne, som hadde 
forhåndsbetalt forfatteren, ønsket at verket skulle bli fullført fortest mulig. Samtidig med dette skrev Dostojevskij også Forbrytelse og straff (også kjent som *Raskolnikov*), men til tross for dette ble Spilleren en stor suksess og et referansepunkt for russisk 1800-talls litteratur.
	
I romanen analyserer Dostojevskij spillere, eller spillegalskapen om man vil, og skildrer også forskjellige holdninger til skikkelsene også i forhold til hvilket land de kommer fra. Eksempler på dette er; den strenge tyske baronen; den overfladiske og forfengelige italienske greven; den rike engelske gentleman og den manipulative franskmann.
Tutankhamom ale

**Tutankhamom Ale** er en type øl som har en alkoholstyrke på 6%, og som lages av emmerhvete. Denne typen hvete var vanlig å bruke for 3-4000 år siden, men er nesten ikke i bruk i dag. 

Sommeren 1999 ble den hittil dyreste flasken med Tutankhamom Ale kjøpt for 5000 pund i London, Storbritannia. Denne ølen ble brygget etter egyptisk oppskrift som var cirka 3250 år gammel.
Per Edvind Varsi

**Per Edvind Varsi** (født 30. juli 1945 i Sirma) er en norsk, samisk politiker. Han representerer Arbeiderpartiet. 

Han er sametingsrepresentant for perioden 2005-09. Varsi er også medlem av Møtelederskapet, Nærings- og kulturkomiteen og Kontrollkomiteen.

For sametingsperiodene 1993-97, 1997-01 og 2001-05 var han andre vararepresentant for Arbeiderpartiet. 

Han er gift og har to barn. 

## Eksterne lenker
* Profil på Sametinget
Kringlebotn skole

**Kringlebotn skole** er en kommunal barneskole i Helldalsåsen i Fana bydel i Bergen kommune. Skolen åpnet i 1994, og er dimensjonert for 450 elever. Arkitekt var Helge E. Knutsen.

## Referanser


## Eksterne lenker
* Bergen byleksikon på nett, om Kringlebotn skole
VEPS Forlag

**VEPS Forlag A/S** er et plateselskap i Oslo for gitarmusikk og klassisk.

Opprinnelig var navnet *Vårt Eget PlateSelskap*, etablert ved Skjeberg Folkehøyskole av elevene
Knut Nærum, Hilde Lundgaard, Håkon Torgersen, Geir Sandøy, Marit Pettersen samt læreren Yngve Blokhus (1980).  I 1985 overtok Blokhus bedriften og drev et par år i Fredrikstad.  Senere ble Sonet involvert, rettighetene  overgitt (1990).

Selskapet drives i dag av Ole Bendik Eilertsen.

## Utgivelser
*Sven Lundestad, *Preludios Americanos* (VEPS 2, 1980)
*Elever ved Skjeberg Folkehøyskole, *Internatlyd* (VEPS 4, 1981)
*Diverse artister, *To pluss to*, (VEPS EP, 1982)
*Sven Lundestad og Geir-Otto Nilsson, *Music for Two Guitars from the 20th Century* (VEPS 6, 1983)
*Jokke & Valentinerne, *[[Alt kan repareres]]* (VEPS CD 7, 1986)
*Sven Lundestad, *Guitar Recital* (VEPS 8, 1986)
*Jokke & Valentinerne, *[[Et hundeliv]]* (VEPS CD 9, 1987)
*Jokke & Valentinerne, *2 fulle menn* (VEPS S 287, 1987)
*Erik Stenstadvold, *Norwegian Guitar Music* (VEPS 012, 1988)
*Arne Brattland, *Grieg, Duarte & Biberian* (VEPS MC 013, 1987)
*The 99th Floor, *Little Painkillers* (VEPS 022, 1988)
*Electrobugs, *Storbycowboys* (1988)
*Divin' Ducks, *Divin' Ducks* (1988) 
*Make Up, *Make Up Your Mind* (VEPS 14, 1988)
*Theo, *[[The Good, the Bad, and the Ugly]]* (VEPS 18, 1988)
*Electrobugs, *Om 100 år er allting glemt* (VEPS 19, 1989)
*Clink, *Walkabout* (VEPS 20, 1988)
*Sven Lundestad og Geir-Otto Nilsson *Bach* (VEPS 22, 1988)
*Kirsten Taranger, *Liten Kirsten* (1989)
*Erik Stenstadvold og Lars Klevstrand, *Visions* (VEPS 24, 1990)
*Theo, *[[Born to Rock]]* (VEPS EP, 1989)
*Gilles Obermayer, *Gah!!* (VEPS 25, 1988)
*Jazz Police, *Dinky Toy Mystery* (VEPS 27, 1990)
*Arne Brattland og John Taylor, *Lyric Guitar* (VEPS 28, 1990)
*Mari Boine, Hans Inge Fagervik, Lisa Lundberg m.fl., *Til dæ* (1994)
*Roy Henning Snyen og Torolf Mørk Larsen, *Koyunbaba* (VEPS 35, 1995)
*Torolf Mørk Karlsen og Roy Henning Snyen (Duo Novo), *Outside Inside*, (VEPS 33, 2001)
The Deviant

**The Deviant**, tidligere **122 Stab Wounds** (1995–2003) og **Agony** (1993–1995), er et Blackened death metal-band fra Norge.

## Historie
Bandet ble først startet i Hafrsfjord under navnet «Agony» i 1993. På den tiden var de usignerte å gav kun ut de to demoene *Ressurrect* i 1993 og *Hunting Humans* i 1995. Bandet skiftet så navn i Stavanger til «122 Stab Wounds» hvor de ble signert med Head Not Found og gav ut debutalbumet *[[The Deity of Perversion]]* i 1996. Bandet laget igjen et nytt band i 2003 i Stavanger som de gav navnet «The Deviant» og oppløste sitt gamle band. Dette bandet gav ut demoen *[[Intimate Skinning]]* i 2004 og det nye debutalbumet *[[Ravenous Deathworship]]* i 2005.

Bandet beskrives som et brutalt death metal-band med hint av thrash metal og groove metal.

## Diskografi
### Studioalbum

### Demo'er

## Medlemmer
### Agony (1993-1995)

### 122 Stab Wounds (1995-2003)

### The Deviant (2003 - i dag)

## Eksterne lenker
* 
* 
* 
*
Johan Fredrik Holst

**Johan Fredrik Holst** (født 1745 i Jylland, død 14. januar 1813 i Trondheim) var en norsk teolog og bibliotekar. Han ble student fra Horsens i 1765. I 1771  tok han teologisk attestas og kom samme år til Trondheim som huslærer hos stiftsprost Ole Irgens. Etter oppfordring tok han magistergraden i 1781 og fikk deretter konrektoratet ved Trondheim katedralskole. I 1782 ble han vicebibliotekar ved Det Kongelige Norske Videnskabers Selskab Han arbeidet der sammen med bibliotekar Lorents Wittrup og fra 1784 overtok han egentlig bibliotekarvervet. I 1787 ba han om å bli løst fra sitt verv, men fortsatte å arbeide i biblioteket til i 1810. 

## Kilder
* Det Kongelige Norske Videnskabers Selskab. Skrifter 1993, nr. 1: *Til opplysning*, Universitetsbiblioteket i Trondheim 1768 – 1993 – DKNVS /Tapir forlag 1993 ISBN 82-519-1467-1 – ISSN 0368-6310
Antanas

**Antanas** er en litauisk form av mannsnavnet *[[Anton]]*, som er avledet av det romerske slektsnavnet *Antonius*. Navnet stammer muligens fra det greske ordet *ánthos*, «blomster».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Antanas Smetona (1874–1942), litauisk politiker og Litauens første president
* Antanas Mockus (f. 1952), colombiansk matematiker, filosof og politiker
* Antanas Jasenka, litauisk electronica-komponist

## Referanser


## Eksterne lenker
*
Neumayer III

**Neumayer III** (tysk: *Neumayer-Station III*) er en tysk forskningsstasjon i Antarktis, beliggende i Atkabukta på Ekströmisen i den østlige delen av Dronning Maud Land. Stasjonen åpnet 20. februar 2009 og erstattet Neumayer II som ble etablert i 1992 og lå noen kilometer lenger nord. Neumayer III flytter seg nordover med isbremmen med en hastighet på omtrent 200 meter pr år og har en forventet levetid på 25–30 år. Stasjonen opereres av Alfred-Wegener-Institut og er oppkalt etter den tyske geofysikeren Georg von Neumayer. Stasjonen vil være bemannet hele året. 

Fil:Gerüstschnitt Neumayer-Station III mit simulierter Schneeoberkante.jpg|Strukturseksjon
Fil:Neumayer Station Antarctica 2009-12 1.jpg|Neumayer III i desember 2009

Stasjonen er bygget som en plattform (24x68 meter) seks meter over isoverflaten som står på 16 hydrauliske støtteben. Det forventes at stasjonen må heves med 80–100 cm pr år for ikke å synke i akkumulert snø. En garasje og teknisk utstyr befinner seg i en snøhule under overflaten foran stasjonen. Plattformen er satt sammen av containere og omfatter 12 laboratorier på tilsammen 210 m², dobbelt så stort som Neumayer II. 15 soverom gir plass til 40 personer.

## Eksterne lenker
* 
* The future of german antarctic research: Neumayer Station III
Jacob von der Lippe Parelius

**Jacob von der Lippe Parelius** (født 4. mai 1744 på Hopsø på Hitra, død 25. september 1827 i Meldal) var en norsk teolog og en meget aktiv mann i Trondhjem, blant annet ved Det Kongelige Norske Videnskabers Selskab (DKNVS).

## Bakgrunn og yrkesliv
Jacob von der Lippe Parelius var sønn av proprietær og handelsmann Rasmus Parelius og hans andre hustru Dorthea von der Lippe. Han var student fra Trondheim katedralskole  i 1762 og ble teologisk kandidat i 1764. I 1766 ble han amanuensis hos biskop Johan Ernst Gunnerus og etter dennes død i 1773 hos biskop Marcus Fredrik Bang. I november 1766 ble han innvalgt i  DKNVS, og 3. desember samme år ble han, i forbindelse med reorganiseringen av selskapet, valgt til inspektør for «naturaliesamlingen» (samling med objekter fra naturen) og tegner.

Parelius stod for utbyggingen av Meldal prestegård på 1700 tallet. 

## Referanser


## Litteratur
* *Det kongelige Norske Videnskabers Selskab. Skrifter 1993, nr. 1: Til opplysning, Universitetsbiblioteket i Trondheim 1768 – 1993.* DKNVS /Tapir forlag 1993. ISBN 82-519-1467-1, ISSN 0368-6310
Lønnsomhet

**Lønnsomhet** er et økonomisk faguttrykk. Det brukes innen økonomiteorien for å angi avkastningen av den innsatsen som legges i en virksomhet i form av penger (kapital), arbeid og kunnskap. Regnskapsfaget omfatter fagområdet «verdsettelse av innsats» og gir grunnlag for beregning av lønnsomhet.

## Lønnsomhetsberegning
I økonomisk terminologi brukes «resultat» sammen med «inntekt» og «kostnad». Lønnsomhet angir et forhold mellom innsats og resultat i form av forrentning (avkastning). Økonomisk analyse kan være inngående studier av inntekts- og kostnadstyper, men også mer enkle regneteknikker avhengig av bedriftens økonomiske kompleksitet.

## Kortsiktige finansmål
Total rentabilitet og residualregnskap er to viktige finansielle måltall som sier noe om virksomhetens lønnsomhet foruten årsresultatet.

## Inntekt
Inntekt er den målbare effekten av en innsats. Denne kan være målbar ved hjelp av regnskapsinntekter direkte (kortsiktig tidshorisont) eller være knyttet til opparbeidelse av forretningsposisjon (langsiktig tidshorisont). Den skattbare inntekten er basert på regnskapstall og er primært målet på en kortsiktig gevinst fordi den langsiktige verdien forutsettes å gi skattbar inntekt i fremtiden. Denne kan også aktiveres som formue (goodwill) i regnskapet hvis det er mulig å angi verdien.
Runaway (film)

***Runaway*** er en amerikansk science fiction og actionthriller fra 1984 skrevet og regissert av Michael Crichton. Filmen handler om en politimann i et fremtidig USA som har som oppgave å uskadeliggjøre defekte roboter som har gått løpsk. Han finner etterhvert ut at noen av robotene bevisst har blitt programmert for å ta livet av mennesker og at et ondskapsfullt geni står bak. Hovedrollen spilles av Tom Selleck, mens sentrale biroller spilles av Cynthia Rhodes, Kirstie Alley og Gene Simmons.  

Filmen fikk lunken mottakelse fra filmanmelderne og gjorde det også kommersielt dårlig på kino.

## Handling
Handling er satt til USA, i en nær fremtid hvor roboter har erstattet det meste av manuelt arbeid. Men det har samtidig oppstått et problem med roboter som løper løpsk. Politiet har derfor opprettet en spesialavdeling for å ta seg av slike «Runaways» – roboter på villspor.  

Jack Ramsay og hans assistent  Karen Thompson tilhører en slik spesialavdeling og de blir tilkalt når to elektronikk-ingeniører blir drept på en voldsom måte. De oppdager at flere av robotene er blitt programmert med vilje for å drepe mennesker. Etterforskningen leder dem til Dr. Luther - et teknisk geni som planlegger å skape en hær av drapsroboter. 

## Om filmen
Filmen fikk lunken mottakelse av kritikerne og har bare oppnådd 44 % på Rotten Tomatoes. Den ble også en kommersiell skuffelse og innbrakte kun 7 millioner dollar på amerikansk kino.

## I rollene
* Tom Selleck – Sgt. Jack R. Ramsey
* Cynthia Rhodes – Karen Thompson
* Gene Simmons – Dr. Charles Luther
* Kirstie Alley – Jackie Rogers
* Stan Shaw – Sgt. Marvin James
* G. W. Bailey – Politisjef
* Joey Cramer – Bobby Ramsey
* Chris Mulkey – David Johnson
* Anne-Marie Martin – Prostituert på bar
* Michael Paul Chan – Sikkerhetsvakt ved Vectrocom

## Referanser


## Eksterne lenker
*
Codan

**Codan** er Skandinavias tredje største forsikringsselskap. Selskapet heter Codan i Danmark og Trygg-Hansa i Sverige. Codan-konsernet har 3&nbsp;200 ansatte i Norden og tilbyr skadeforsikring til både privatkunder og næringslivet. 

Selskapet er resultat av en rekke fusjoner gjennom mange år og har røtter tilbake til England i 1781. I Norge har Codan vært representert under diverse merkenavn, de ti siste årene som Trygg-Hansa Forsikring. 

Selskapet i Norge ble etablert så tidlig som i 1937, da under navnet Rutebileiernes Forsikringsselskap Gjensidig og ble i 1996 kjøpt opp av Trygg-Hansa Försäkrings AB. I 1999 kjøpte det danske Codan-konsernet alle aksjer i Trygg-Hansa Försäkrings AB, og det norske selskapet ble omgjort til filial. 1. januar 2008 skiftet selskapet i Norge navn fra Trygg-Hansa til Codan Forsikring.

Navnet Codan er betegnelsen på havet rundt Danmark: Sinus Codanus, som er det latinske navnet for Skagerrak. 

Codan konsernet er 100&nbsp;% eid av britiske RSA Group. Det er dermed en del av et av verdens største forsikringsselskap med ca. 20 millioner kunder og 24&nbsp;000 medarbeidere rundt i verden.

## Eksterne lenker
* Codan Forsikring Norge